stanford-oval/wikipedia huggingface dataset:
Sa’d Zaghlul
Elämäkerta > Myöhemmät vaiheet

Zaghlul ei enää sittemmin toiminut merkittävässä poliittisessa virassa. Egyptiin muodostettiin uusi koalitiohallitus, ja Zaghlul tyytyi puhemiehen asemaan. Hän kuoli Kairossa 23. elokuuta 1927. Pitkälti Zaghlulin persoonan varaan rakentunut Wafd menetti sittemmin merkityksensä. Hänen seuraajastaan Mustafa al-Nahhasista ei tullut yhtä arvovaltaista hahmoa. Zaghlulia pidetään joka tapauksessa Egyptin poliittisen itsenäisyyden isänä. Hänen merkityksensä korostui maanviljelijä- ja arabitaustasta, kun perinteisesti Egyptin vaikuttajat olivat yläluokkaisia ja turkkilaisia.
Sa’d Zaghlul (alarivi keskellä) ja Wafd-puolueen edustajia valokuvassa.
Valokuvassa vuodelta 1924.
Zaghlulin hautarakennus Kairossa.
Rennebun kirkko

| Rennebun kirkko Rennebu kirke |
| --- | --- |
 Kirkko vuonna 2008.
Sijainti:  Rennebu, Norja
Kirkkokunta:  Norjan kirkko
Hiippakunta:  Nidarosin hiippakunta
Rakentamisvuosi:  1669
Suunnittelija:  Ole Joensen Hindrum ja Titus Bülche
Materiaali:  puu
Istumapaikkoja:  292
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Rennebun kirkko (norj. Rennebu kirke) on Rennebun kunnassa Trøndelagin läänissä Norjassa sijaitseva puinen y-kirjaimen muotoinen kirkko vuodelta 1669.
Aiheesta muualla

Kuvia tai muita tiedostoja aiheesta Rennebun kirkko Wikimedia Commonsissa
Rigasche Zeitung

Rigasche Zeitung oli Riiassa vuosina 1778–1919 ilmestynyt saksankielinen sanomalehti.
Lehden perustaminen liittyy valistuksen aatteisiin ja Riiassa asuneen filosofi Johann Gottfried von Herderin toimintaan. Sen julkaisija oli aluksi kirjanpainaja Gottlieb Christian Frölich, 1700-luvun lopussa Julius Müller ja myöhemmin tämän nimeä kantanut kustantamo. Lehti ilmestyi vuodesta 1778 lähtien kahdesti viikossa, aluksi nimellä Rigische politische Zeitung. Vuonna 1797 sen nimenä oli Rigische Zeitung ja vuodesta 1798 Rigaische Zeitung, kunnes vuonna 1801 nimeksi vakiintui Rigasche Zeitung. Levikki oli aluksi vain muutamia satoja kappaleita.
Rigasche Zeitung muuttui kolmipäiväiseksi vuonna 1829 ja kuusipäiväiseksi vuonna 1843. Se oli Baltian suurin päivälehti, jonka levikki oli 4 600 kappaletta vuonna 1875. Lehti kannatti 1860-luvulla liberalismia, mutta muuttui myöhemmin konservatiiviseksi. Se edusti baltiansaksalaisen aateliston näkemyksiä ja suhtautui kielteisesti latvialaisten ja virolaisten kansallisiin pyrkimyksiin.
Slavofiileja ja Venäjän keisarikunnan venäläistämispyrkimyksiä vastustanut lehti joutui lopettamaan ilmestymisensä vuonna 1889, jolloin sen tilalle perustettiin saman kustantajan julkaisema Düna Zeitung. Rigasche Zeitung sai jatkaa vuoden 1905 vallankumousta seuranneissa oloissa vuonna 1907.
Rigasche Zeitung oli ennen ensimmäistä maailmansotaa Baltian vanhin ja suosituin saksankielinen sanomalehti. Sen levikki oli 8 000–10 000 kappaletta, josta puolet meni alueen muihin kaupunkeihin, Venäjälle ja Saksaan.
Ensimmäisen maailmansodan aikana saksankieliset lehdet kiellettiin Venäjällä vuonna 1915. Rigasche Zeitung pääsi ilmestymään saksalaismiehityksen aikana lokakuussa 1917, jolloin siihen sulautui aikaisemman kilpailijan Rigaer Tageblattin toimitus. Lehti jatkoi konservatiivisella linjalla ja kannatti Baltian liittämistä Saksan keisarikuntaan. Latvian vapaussodan aikana lehti vastusti bolševikkeja ja lakkasi ilmestymästä elokuussa 1919 Kārlis Ulmanisin hallituksen päästyä valtaan. Maailmansotien välisenä aikana sen paikan otti Rigasche Rundschau.
Aiheesta muualla

Rigische politische Zeitung digitoituna Latvian kansalliskirjastossa
Rigasche Zeitung digitoituna Latvian kansalliskirjastossa
Remady

| Marc Würgler> Henkilötiedot |
| --- | --- |
Syntynyt: 12. joulukuuta 1977 (ikä 46)
Ammatti:  muusikko
Muusikko
Taiteilijanimi:  Remady
Laulukielet:  englanti
Aktiivisena:  2001–
Tyylilajit:  house, elektroninen musiikki
Levy-yhtiöt:  Phonag Records Happy Music
Aiheesta muualla
Kotisivut
  [ Muokkaa Wikidatassa ] [ ohje ]  
Remady, oikealta nimeltään Marc Würgler, (s. 12. joulukuuta 1977) on sveitsiläinen musiikkituottaja ja DJ.
Diskografia > Albumit

2003: Representing
2010: No Superstar - The Album
2012: The Original
2013: The Original (2K13 Edition)
Diskografia > Singlet

2001: Groove Thing (feat. Tylene)
2005: Electrical Orgasm
2006: Strange Dayz/Freshness
2006: Pulse X
2007: Work/This Picture (feat. Roby Rob)
2009: No Superstar
2009: Need 2 Say
2009: Danger Zone (feat. Jorge Martin S)
2010: Give Me a Sign (feat. Manu-L)
2010: I’m No Superstar (feat. Lumidee)
2010: Do It on My Own (feat. Craig David)
2011: Save Your Heart (feat. Manu-L)
2012: Single Ladies (feat. Manu-L & J-Son)
2012: Doing It Right (feat. Manu-L & Amanda Wilson)
2012: Higher Ground (feat. Manu-L)
2013: Hollywood Ending (feat. Manu-L & J-Son)
2013: Somebody Dance with Me 2013 (feat. Manu-L & DJ BoBo)
2013: Holidays (feat. Manu-L)
Aiheesta muualla

Remadyn kotisivut
Rasittavat tyttäret

| Rasittavat tyttäret> I Hate My Teenage Daughter |
| --- | --- |
Tyyli:  tilannekomedia
Kestoaika:  22 min
Alkuperämaa:   Yhdysvallat
Alkuperäiskieli:  englanti
Verkko:  Fox (Yhdysvallat) Sub (Suomi)
Esitetty:  30. marraskuuta 2011 – 20. maaliskuuta 2012
Tuotantokausia:  1
Jaksoja:  13
Tuotanto
Vastaava(t) tuottaja(t):  Sherry Bilsing-Graham Ellen Kreamer
Tuotantoyhtiö(t):  Gavin&Roxie&Hap Productions Warner Bros. Television
Aiheesta muualla
IMDb
Rasittavat tyttäret (engl. I Hate My Teenage Daughter) on yhdysvaltalainen tilannekomediasarja, jonka ensimmäinen jakso esitettiin Yhdysvalloissa Foxilla 30. marraskuuta 2011. Sarjaa esitettiin kotimaassaan seitsemän jaksoa, kunnes Fox tiedotti sarjan hyllyttämisestä 10. toukokuuta 2012. Jäljelle jääneet kuusi jaksoa esitettiin Australiassa ja Uudessa-Seelannissa. Suomessa sarjan ensimmäinen jakso esitettiin Subilla 24. elokuuta 2013. Suomessa esitettiin kaikki jaksot.
Sarja kertoo kahdesta äidistä, jotka yrittävät estää teini-ikäisiä tyttäriään muuttumasta samanlaisiksi ihmisiksi kuin ne, jotka kiusasivat heitä kouluaikoina. Peloista uhkaa tulla totta, kun tiukassa konservatiiviperheessä kasvanut Annie Watson (Jaime Pressly) huomaa tyttärensä Sophien käyttäytyvän miten haluaa. Ennen ylipainoinen ja epäsuosittu Nikki Miller (Katie Finneran) puolestaan huomaa omasta tyttärestään kasvaneen manipuloivan kakaran. Äidit yrittävätkin kaikin keinoin estää tätä uhkaavaa kehitystä.
Näyttelijät > Päähenkilöt

| 0 | 1 | 2 |
| --- | --- | --- |
|  Jaime Pressly  | … |  Annie Watson   |
|  Katie Finneran  | … |  Nikki Miller   |
|  Aisha Dee  | … |  Mackenzie Miller, Nikkin tytär   |
|  Kristi Lauren  | … |  Sophie Watson, Annien tytär   |
|  Eric Sheffer Stevens  | … |  Matt Gutierrez, Annien ex-mies ja Sophien isä   |
|  Chad Coleman  | … |  Gary, Nikkin ex-mies ja Mackenizien isä   |
|  Kevin Rahm  | … |  Jack, Mattin veli   |
Näyttelijät > Sivuhenkilöt

| 0 | 1 | 2 |
| --- | --- | --- |
|  Wendi McLendon-Covey  | … |  Deanna Dunbar, Mackenzien ja Sophien koulun rehtori ja Nikkin entinen luokakkaveri   |
|  Mark Consuelos  | … |  Alejandro ”Alex” Castillo, espanjan kielen opettaja  |
Jaksot

| # | Nimi | Ohjaaja | Käsikirjoittaja | Alkup>  esityspäivä | Suomen esityspäivä | Katsojia (USA; milj> ) |
| --- | --- | --- | --- | --- | --- | --- |
| 1 | Tukkanuottasilla (Pilot) | Andy Ackerman | Sherry Bilsing-Graham & Ellen Kreamer | 30. marraskuuta 2011 | 24. elokuuta 2013 | 6,80 |
| 2 | Pakollista laatuaikaa (Teenage Family Night) | Andy Ackerman | Wil Calhoun | 7. joulukuuta 2011 | 31. elokuuta 2013 | 5,38 |
| 3 | Tanssiaisten tähdet (Teenage Cotillion) | Shelley Jensen | Josh Lieb | 14. joulukuuta 2011 | 7. syyskuuta 2013 | 5,06 |
| 4 | Deittailun aika (Teenage Dating) | Shelley Jensen | Allan Rice | 21. joulukuuta 2011 | 14. syyskuuta 2013 | 5,78 |
| 5 | Takaisin kouluun (Teenage Escuela) | Steve Zuckerman | Laura Gutin Peterson | 6. maaliskuuta 2012 | 21. syyskuuta 2013 | 3,74 |
| 6 | Treffirauma (Teenage Date Night) | Steve Zuckerman | Pete Holmes | 13. maaliskuuta 2012 | 28. syyskuuta 2013 | 3,57 |
| 7 | Kevätloma keskellä korpea (Teenage Vacation) | Steve Zuckerman | Kenya Barris | 20. maaliskuuta 2012 | 5. lokakuuta 2013 | 2,92 |
| 8 | Eropuhetta (Teenage Girlfriends) | David Trainer | Josh Lieb & Allan Rice | 6. tammikuuta 2013 (Uusi-Seelanti) | 5. lokakuuta 2013 | – |
| 9 | Hemaisevat hipat (Teenage Sixties) | David Trainer | Wil Calhoun | 13. tammikuuta 2013 (Uusi-Seelanti) | 5. lokakuuta 2013 | – |
| 10 | Cheerleadereita ja äitejä (Teenage Cheerleading) | Andy Ackerman | Wil Calhoun | 16. tammikuuta 2013 (Australia) | 5. lokakuuta 2013 | – |
| 11 | Kaljavaroitus (Teenage Party) | Andy Ackerman | Sherry Bilsing-Graham & Ellen Kreamer | 9. tammikuuta 2013 (Australia) | 12. lokakuuta 2013 | – |
| 12 | Halpa häähely (Teenage Ski Trip) | Shelley Jensen | Kenya Barris | 30. tammikuuta 2013 (Australia) | 12. lokakuuta 2013 | – |
| 13 | Kauas kotoa (Teenage Moving Out) | David Trainer | Sherry Bilsing-Graham & Ellen Kreamer | 10. helmikuuta 2013 (Uusi-Seelanti) | 12. lokakuuta 2013 | – |
Robert Ehrlich

Robert Ehrlich puhumassa HealthierUS-huippukokouksessa
Robert Leroy Ehrlich, Jr (s. 25. marraskuuta 1957 Maryland) oli Marylandin 60. kuvernööri vuosina 2003–2007. Hän on republikaani. Ehrlichistä tuli kuvernööri vuonna 2003 voitettuaan vaaleissa demokraattien ehdokkaan Kathleen Kennedy Townsendin äänin 51 % – 48 %. Hän toimi virassaan yhden kauden häviten vuoden 2006 vaalit Baltimoren demokraattiselle pormestarille, Martin O'Malleylle, äänin 53 % – 46 %. Ennen kuvernööriyttään Ehrlich toimi Yhdysvaltain edustajainhuoneen jäsenenä vuosina 1995–2003.
Aiheesta muualla

Kuvia tai muita tiedostoja aiheesta Robert Ehrlich Wikimedia Commonsissa
Sian diskografia

| 0 | 1 | 2 |
| --- | --- | --- |

Julkaisut
| ↙Studioalbumit | 9 |  |
| ↙Kokoelmat | 1 |  |
| ↙Singlet | 45 |  |
Tämä artikkeli luettelee Sian diskografian.
Albumit

OnlySee (1997)
Healing Is Difficult (2001)
Colour the Small One (2004)
Some People Have Real Problems (2008)
We Are Born (2010)
1000 Forms of Fear (2014)
This Is Acting (2016)
Everyday Is Christmas (2017)
Music – Songs from and Inspired by the Motion Picture (2021)
Reasonable Woman (2024)
Livealbumit

Lady Croissant (LP, 2007)
Live - The We Meaning You Tour - London Roadhouse (2010)
Live - The We Meaning You Tour - Copenhagen Vega (2010)
Kokoelma-albumit

Best of... (2012)
EP:t

Don't Bring Me Down (2003)
Day Too Soon (2007)
No New Friends (2019)
Singlet

Taken for Granted (2000)
Little Man (2000)
Destiny (Zero 7 ft. Sia & Sophie Barker) (2001)
Drink to Get Drunk (Different Gear vs. Sia) (2001)
Distractions (Zero 7 ft. Sia) (2002)
Don't Bring Me Down (2004)
Breathe Me (2004)
Where I Belong (2004)
Somersault (Zero 7 ft. Sia) (2004)
Numb (2005)
Pictures (2006)
Throw It All Away (Zero 7 ft. Sia) (2006)
You're My Flame (Zero 7 ft. Sia) (2006)
Day Too Soon (2007)
The Girl You Lost to Cocaine (2008)
Soon We'll Be Found (2008)
Buttons (2008)
You've Changed (2009)
Under the Milky Way (2010)
Clap Your Hands (2010)
Bring Night (2010)
I'm in Here (2010)
Titanium (David Guetta ft. Sia) (2011)
I Love It (Hilltop Hoods ft. Sia) (2011)
Wild Ones (Flo Rida ft. Sia) (2011)
Dragging You Around (Greg Laswell ft. Sia) (2012)
She Wolf (Falling To Pieces) (David Guetta ft. Sia) (2012)
Elastic Heart (ft. The Weeknd & Diplo) (2013)
Battle Cry (2014)
Chandelier (2014)
Eye of the Needle (2014)
Big Girls Cry (2014)
Elastic Heart (solo version) (2015)
Fire Meet Gasoline (2015)
Alive (2015)
Cheap Thrills (2016)
Bird Set Free (2016)
The Greatest (2016)
Living Out Loud (Brooke Candy, feat. Sia, 2016)
Free Me (2017)
Waterfall (Stargate ft. Pink & Sia, 2017)
Audio (2018)
Let’s Love (David Guetta ft. Sia) (2020)
Floating Through Space (2021)
DVD:t

TV is my Parent (2009)
Riga Black Balsam

| Riga Black Balsam |
| --- | --- |

Tyyppi:  Likööri
Alkoholiprosentti:  45 %
Valmistaja:  Latvijas Balzams
Alkuperä:   Latvia
Valmistus aloitettu:  1752
Infobox OKNimi-testi OK: 
Riga Black Balsam eli Riian musta balsami (latv. Rīgas Melnais balzams) on latvialainen yrttilikööri, jota valmistaa Latvijas Balzams. Sen alkoholipitoisuus on 45 prosenttia. Juomalla on ollut osansa perinteisenä kansanparannuskeinona, ja sen on uskottu toimivan flunssaan ja ruuansulatusvaivoihin.
Riga Black Balsamin historia ulottuu vuoteen 1752, kun apteekkari Abraham Kunze kehitti alkuperäisen reseptin, jonka pohjalta juomaa alettiin myöhemmin valmistaa. Albert Wolfschmidt perusti vuonna 1847 Riikaan tehtaan, jossa kyseistä juomaa alettiin valmistaa Kunzen reseptin mukaisesti. Toisen maailmansodan aikana resepti hävisi, mutta onnistuttiin palauttamaan vuonna 1950.
Balsamin valmistukseen käytetään erilaisia marjoja, yrttejä ja muita luonnon antimia sekä tietysti vettä, viinaa ja sokeria. Juoma pakataan savipulloihin. Nykyään balsamista valmistetaan myös eri makuisia liköörejä, joiden alkoholipitoisuus on matalampi kuin alkuperäisen mustan balsamin. Latviassa balsamia juodaan usein esimerkiksi mustaherukkamehun kanssa, ja sitä voi myös nauttia kahvin tai teen kanssa.
Aiheesta muualla

Kuvia tai muita tiedostoja aiheesta Riga Black Balsam Wikimedia Commonsissa
Riga Black Balsam (englanniksi)
Reijo Alakoski

Reijo Alakoski (s. 22. toukokuuta 1956 Reisjärvi) on suomalainen urheilujohtaja. Alakoski toimi Suomen Maastohiihto ry:n ensimmäisenä puheenjohtajana. Hänet valittiin tehtävään Kokkolassa vuonna 2009. Alakoski on toiminut pitkään Suomen Hiihtoliiton eri luottamustehtävissä.
Rigasche Rundschau

Rigasche Rundschau oli Riiassa vuosina 1867–1939 ilmestynyt saksankielinen sanomalehti.
Baltische Monatsschriftin toimittajien vuonna 1867 perustama lehti ilmestyi aluksi kahdesti viikossa nimellä Zeitung für Stadt und Land. Sen julkaisijana toimi vuodesta 1882 lähtien Richard Ruetz ja vuodesta 1915 hänen poikansa Alfred Ruetz. Lehti sai nimen Rigasche Rundschau vuonna 1894.
Linjaltaan liberaalin lehden tärkein kilpailija oli konservatiivinen Rigasche Zeitung. Sen levikki oli 2 700 kappaletta vuonna 1875 ja ylitti ensimmäiseen maailmansotaan mennessä 10 000:n rajan. Saksankielinen lehdistö kiellettiin Venäjällä vuonna 1915, jolloin Rigasche Rundschaun korvasi vastaava venäjänkielinen lehti Rižskoje obozrenije. Jälkimmäinen lakkasi saksalaisten miehitettyä Riian vuonna 1917.
Rigasche Rundschau alkoi ilmestyä uudelleen heinäkuussa 1919. Se oli maailmansotien välisenä aikana Baltian suurin ja tärkein saksankielinen lehti, jota luettiin Latvian lisäksi myös Virossa, Saksassa ja muualla Keski-Euroopassa. Lehteä rahoittivat Weimarin tasavalta ja Natsi-Saksa, ja sen levikki oli 15 000–20 000 kappaletta.
Lehti kannatti Latvian kansallisten vähemmistöjen kulttuuriautonomiaa, ja sen toimituskuntaan kuului monia baltiansaksalaisia kulttuurihenkilöitä. Heistä tunnetuin oli päätoimittajana vuosina 1919–1933 työskennellyt liberaali Paul Schiemann, joka toimi myös Baltiansaksalaisen demokraattisen puolueen kansanedustajana. Vuodesta 1933 lähtien Rigasche Rundschau myötäili Hitlerin Saksaa ja kansallissosialisteja. Lehti lakkasi joulukuussa 1939, kun baltiansaksalaiset siirrettiin Saksaan.
Aiheesta muualla

Zeitung für Stadt und Land digitoituna Latvian kansalliskirjastossa
Rigische Rundschau digitoituna Latvian kansalliskirjastossa
Reijo Anttila

Reijo Anttila voi tarkoittaa seuraavia:
Reijo Anttila (muusikko), suomalainen muusikko
Reijo Anttila (ammattiyhdistysjohtaja), Suomen Merimies-Unionin entinen puheenjohtaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Reijo Anttila”, voi hakea sivunnimihaulla, laajalla sivunnimihaulla tai tekstihaulla.
Robert Crowley

Robert Trumbull Crowley (13. heinäkuuta 1924 – 8. lokakuuta 2000) oli CIA:n salaisista operaatioista vastannut johtaja.
Crowleyn nimellä tunnetaan ns. Crowleyn lista, jonka hän olisi antanut Gregory Douglasille avattavaksi kuolemansa jälkeen. Crowleyn kuoltua syöpään vuonna 2000 Douglas julkaisi kirjan Regicide: The Official Assassination of John F. Kennedy, jonka mukaan Yhdysvaltain presidentin John F. Kennedyn murhan taustalla olisi ollut salaliitto. Crowleyn pojan mukaan Crowley ei ikinä tavannut Douglasia, jota pitää harmittomana eksentrikkona.
Aiheesta muualla

MilMag.com  (Arkistoitu – Internet Archive) Regicide - the Official Assassination of John F. Kennedy, Frank Turberville, Jr.
Robert Crottet

Robert Crottet (1908–1987) oli sveitsiläinen kirjailija, joka asui 1930-luvun lopulla Petsamon kolttasaamelaisten luona ja kirjoitti kokemuksistaan kirjan.
Crottet saapui loppuvuodesta 1938 Petsamon Suonikylään ja vietti sitten lähes vuoden kylän kolttien luona. Hän kirjoitti kokemuksiensa pohjalta romaanin Mauno-poro ja taivaanpalot. Sotien jälkeen Crottet palasi vielä evakkoon joutuneiden kolttien luokse voidakseen auttaa heitä muun muassa keräämällä varoja uusien porojen ostamiseen.
Suomennettuja teoksia

Kuun metsä : kolttalappalaisten tarinoita ; ranskankielisestä alkuteoksesta Forêts de la lune suom. Sinikka Kallio-Visapää ; kuv. Erkki Tanttu. Otava 1954
Lappi ; teksti Robert Crottet ; kuvat Enrique Méndez ; Ranskan kielestä suom. Kai Kaila. Weilin + Göös, Helsinki 1968
Mauno-poro ja taivaanpalot : romaani ; suomentanut Pirjo Hyvärinen. Kustannus-Puntsi, Inari 2003
Roermondin paperitehdas

Roermondin paperitehdas (Smurfit Kappa Roermond Papier BV) on Roermondissa Etelä-Hollannissa sijaitseva paperitehdas, joka kuuluu Smurfit Kappa-konserniin. Tehdas kuului Enso-Gutzeit-konserniin vuosina 1963-1971. Sittemmin tehdas vaihtoi omistajaa useaan kertaan. Nykyisellä nimellä tehdas on toiminut vuodesta 2005 alkaen.
Tehtaassa on kolme paperikonetta. Paperikoneessa PM2 on käytetty Tornatorin Tainionkosken vanhan tehtaan paperikoneiden PK II ja PK III osia. Enso-Gutzeit purki myynnin yhteydessä vuonna 1972 tehtaan uusimman ja tehokkaimman paperikoneen, jonka tilalle rakennettiin nykyinen paperikone PM1 vuonna 1973. Tehtaan uusin paperikone PM3 (Valmet) on käynnistynyt vuonna 1986.
Raymond Khoury

Raymond Khoury (s. 1960 Beirut, Libanon) on libanonilainen kirjailija, joka kirjoittaa englannin kielellä.
Elämä ja ura

Libanonissa syntynyt Khoury vietti lapsuutensa Yhdysvalloissa mutta palasi Libanoniin opiskelemaan arkkitehtuuria. Hän teki työkseen lastenkirjakuvituksia. Muutettuaan Lontooseen hän opiskeli taloustiedettä ja työskenteli rahoitusalalla.
Khouryn esikoisromaani Viimeinen temppeliherra julkaistiin vuonna 2005. Eri aikatasoilla Lähi-idässä ja länsimaissa tapahtuvasta kirjasta tuli kansainvälinen bestseller. Romaanien lisäksi Khoury kirjoittaa elokuva- ja televisiokäsikirjoituksia BBC:lle ja Hollywoodiin.
Romaanit

Viimeinen temppeliherra (The Last Templar, 2005)
Pyhien jäljillä (The Sanctuary, 2007)
Merkki (The Sign, 2009)
The Templar Salvation, 2010
The Devil's Elixir, 2011
Rasputin's Shadow, 2013
The End Game, 2016
The Ottoman Secret aka Empire of Lies, 2019
Aiheesta muualla

Virallinen kotisivu (Arkistoitu – Internet Archive)
Rennae Stubbs

| Rennae Stubbs |
| --- | --- |

Henkilötiedot
Syntynyt: 26. maaliskuuta 1971 (ikä 53)
Kansalaisuus:   Australia
Tennispelaaja
Pituus:  178 cm
Paino:  65 kg
Kätisyys:  oikea
Ammattilaisena:  1992–
Palkintorahat:  5 198 172 USD
Kaksinpeli
Paras sijoitus:  64. (14.10.1996)
Voitot/tappiot:  186–176
Grand Slam -turnauksissa
Australian avoimet:  2. k. (89, 92, 96, 98)
Ranskan avoimet:  1. k. (92, 96)
Wimbledon:  2. k. (92, 95)
Yhdysvaltain avoimet:  1. k. (95, 96)
Nelinpeli
Paras sijoitus:  1. (21.8.2000)
Turnausvoittoja:  60
Voitot/tappiot:  809–361
Grand Slam -turnauksissa
Australian avoimet:  voitto (2000)
Ranskan avoimet:  finaali (2002)
Wimbledon:  voitto (2001, 2004)
Yhdysvaltain avoimet:  voitto (2001)
Aiheesta muualla
ITF
WTA
Rennae Stubbs (s 26. maaliskuuta 1971 Sydney) on australialainen tennispelaaja. Parhaimmillaan hän on ollut naisten maailmanlistalla kaksinpelissä sijalla 64 lokakuussa 1996 ja nelinpelissä hän saavutti maailmanlistan ykkössijan ensimmäisen kerran elokuussa 2000. Hän on voittanut nelinpelissä 60 WTA-tason turnausta.
Vuodesta 2001 lähtien Stubbs on keskittynyt vain nelinpeliin. Hän on voittanut yhteensä neljä Grand Slam -nelinpeliä, vain Ranskan avointen mestaruus puuttuu.
Vuonna 2001 hänet nimettiin yhdessä Lisa Raymondin kanssa nelinpelin ITF-maailmanmestariksi. Hän on edustanut Australiaa neljissä olympialaisissa: Atlantassa 1996, Sydneyssä 2000, Ateenassa 2004 ja Pekingissä 2008.
Stubbs aikoi lopettaa uransa vuoden 2011 Fed Cupin Italialle kärsimän tappion jälkeen, mutta on pelannut vielä senkin jälkeen.
Aiheesta muualla

Kuvia tai muita tiedostoja aiheesta Rennae Stubbs Wikimedia Commonsissa
Rennae Stubbs WTA:n sivuilla (englanniksi)
Robert Cregan

Robert Cregan (s. 4. marraskuuta 1988 Dublin) on irlantilainen moottoriurheilija. Hänen isänsä Richard Cregan on Yas Marina Circuitin F1-radan päällikkö ja työskennellyt aikaisemmin Toyotan F1-tallissa.
Cregan aloitti kilpa-uransa vuonna 2002. Vuonna 2006 hän siirtyi Formula Ford sarjaan. Vuonna 2008 hän kilpaili muutamia kilpailuja Porsche Supercupissa. Vuodet 2010-2011 Cregan ajoi UAE GT Championship, jossa hän sijoittui toiseksi. Vuonna 2011 hän ajoi vielä Fujitsu V8 Supercars-sarjassa. Hänestä tuli sen sarjan ensimmäinen irlantilainen. Sarjassa hän sijoittui loppupisteissä 12:ksi. Vuonna 2012 Cregan ajoi GP3-sarjassa Ocean Racing Technology-tallissa saavuttamatta pisteitä. Hän oli parhaimmillaan maalissa kahdesti 11:s. Vuonna 2013 Cregan ajoi kaksi kilpailua Trident -tallissa saavuttamatta pisteitä.
GP3-tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2012 | Ocean Racing Technology | ESPFEA 15 | ESPSPR Kesk. | MONFEA 18 | MONSPR 11 | EURFEA 15 | EURSPR 13 | GBRFEA 20 | GBRSPR 15 | GERFEA 11 | GERSPR NC | HUNFEA 21 | HUNSPR 14 | BELFEA 21 | BELSPR DNS | ITAFEA 20 | ITASPR 17 | 0 | 22. |
| 2013 | Trident Racing | ESPFEA   | ESPSPR   | VALFEA   | VALSPR   | GBRFEA   | GBRSPR   | GERFEA   | GERSPR   | HUNFEA   | HUNSPR   | BELFEA   | BELSPR   | ITAFEA   | ITASPR   | ABUFEA 16 | ABUSPR 13 | 0 | 27. |
Riina Baer

Riina Baer (s. 20. helmikuuta 1993) on suomalainen salibandyn pelaaja, pelipaikaltaan puolustaja.
Baer on pelannut Naisten Salibandyliigassa eli nykyisessä F-liigassa kaudesta 2016–2017 alkaen oululaisessa SS Rankoissa Ankoissa. Hän on kuuden kauden aikana pelannut liigassa 112 runkosarjaottelua, joissa hän on tehnyt 27 maalia ja antanut 34 maalisyöttöä, sekä 16 pudotuspeliä, joissa hän on tehnyt kuusi maalia ja saanut kaksi syöttöpistettä. Hän saavutti SM-pronssia vuonna 2021.
Riippurata

Wuppertal Schwebebahn, vanhin ja tunnetuin käytössä oleva riippurata. Kuvassa vaunu asemalla.
Eugen Langenin koerata (1897)
Riippurata (saks. Hängebahn, engl. suspension railway) on raideliikenteen muoto, jossa vaunut roikkuvat ilmaan nostetun kiinteän kiskon alla, samaan tapaan kuin ilmaköysiradoissa vaunut roikkuvat kaapelista. Riippurata on kuin ylösalaisin rakennettu monorail. Riippuradat eivät ole olleet kovin suosittu liikennemuoto ja suuria sellaisia on käytössä vain muutamia.
Tekniikka

Riippuratoja on tekniikoiltaan hieman erilaisia, mutta perusidea on riiputtaa vaunut jonkinlaisesta yläpuolisesta kiskosta. Wuppertalin radan käyttämä tekniikka on roikottaa vaunu koukkumaisella varrella kiskosta niin, että varteen kiinnitetyt pyörät rullaavat kiskolla ja vaunu kulkee suoraan kiskon alla. Ranskassa kehitettiin 1950- ja 1960-luvuilla SAFEGE-tyyppinen riippurata. Siinä kumipyöräinen juna kulkee putkeen sijoitettujen kiskojen varassa. Kiskojen kotelointiputki on alhaalta auki ja vaunut roikkuvat varsillaan aukosta. Toisin kuin tavaomaisissa avonaisten kiskojen radoissa, kotelointi suojaa kiskot säältä, mikä mahdollistaa toiminnan helpommin esimerkiksi kylmissä ja jäisissä olosuhteissa.